Pitäjänmäen vastaanottokeskuksella aseen kanssa esiintynyt mies vangittiin | Pitäjänmäki | HS
Pitäjänmäen vastaanottokeskuksella aseen kanssa esiintynyt mies vangittiin
Helsingin käräjäoikeus on vanginnut miehen, joka esiintyi aseen kanssa viime viikon torstaina Pitäjänmäen vastaanottokeskuksen läheisyydessä.Käräjäoikeus teki päätöksen vangitsemisesta maanantaina.Poliisi otti miehen kiinni Pitäjänmäen Kutomotiellä, vastaanottokeskuksen pihassa. Mies oli vetänyt käsiaseen esiin, mutta hän ei ampunut eikä kukaan loukkaantunut kiinniotossa. Miehen autosta löytyi käsiaseen lisäksi myös konepistooli. Poliisi selvittää aseiden alkuperää.Alle 30-vuotias mies vangittiin epäiltynä törkeästä ampuma-aserikoksesta ja törkeästä henkeen tai terveyteen kohdistuvan rikoksen valmistelusta.Ilta-Sanomien mukaan vangittu mies pyörittää Uudellamaalla autokorjaamoa. Yhtiö on ollut kaupparekisterissä vasta muutaman kuukauden.Helsingin käräjäoikeus käsitteli miehen vangitsemista suljetuin ovin ja julisti asiakirjat salassa pidettäviksi.Poliisin tiedotteen mukaan meneillään olevasta esitutkinnasta ei tässä vaiheessa tiedoteta. Syyte on nostettava ensi vuoden helmikuun alkuun mennessä.Vastaanottokeskuksiin ja niissä asuviin turvapaikanhakijoihin on kohdistunut tänä syksynä muitakin vakavia uhkia eri puolilla Suomea. Lammin ja Kouvolan vastaanottokeskuksiin kohdistuneista polttoiskuista on käynnissä rikostutkinta.